title: Koedmaeg
text: Koedmaeg a zo ur gumun eus Bro Sant-Brieg e kanton Lambal, e departamant Aodoù-an-Arvor, e Norzh Breizh.
  
  Douaroniezh 
  Koedmaeg zo lesanvet « etre Evron ha Gouesan » peogwir eo lec’hiet etre an div stêr. En em adkavout a reont e lenn faos Pontoù-Nevez evit mont goude d’en em deurel e Bae Sant-Brieg (en Hilion).
  
  Anv
  
  Stummoù skrivet 
   Régis de Saint-Jouan ː ecclesia S. Quirini que sita est in silva que dicitur Meuc, 1190; Coatmeoc, 1392; Couesmieuc, 1602; Coemieux, 1702; Coetmieux, 1694
   Bernard Tanguy ː Coetmaioch, 1152; Coetmaeuc, 1158; eccl. Sancti Quirini in silva que dicitur Meuc, 1190; Coetmehoc, Coimehuc, 1201-1231; Coesmauc, 1314; Coatmeoc, 1392; Coetmieuc, fin XIVvet kantved; e gallaoueg ː Couémieu
   Erwan Vallerie ː Cotmeico, 1124; Sylva que dicitur Meuc, 1190; Coetmieuc, XIVvet kantved; Coatmeoc, 1392; Coesmieuc, 1423; Coutmieuc, 1654; Coetmieu, 1709; Coüesmieux, 1731; Coesmieux, 1779
  
  Gerdarzh 
   An anv Koedmaeg zo savet diwar elfennoù brezhonek « koed » (koad) ha « Maeg ». An dra-se a dalvez neuze Koad Sant-Vaeg. Ar sant breton-se en deus roet e anv da gumun Sant-Vaeg, lec’hiet etre Mur ha Korle nebeut brudet ivez anvet Sant-Maeoc, Sant Nic pe Sant-Mayeux.
  
  Ardamezioù 
  "Rannet; ouzh 1 en glazur, e deir manal ed en aour ereek en sabel; ouzh 2, en aour e zervenn diframmet en geot
  
  Istor 
  
   Parrez Koedmaeg enezennet en eskopti Sant-Brieg a oa un darn eus deaniezh Koedmaeg, stag ouzh eskopti Dol hag e veze dindan anv Sant Yann-Vadezour. Stag e oa ouzh trev Tregenestr.
  
  Dispac'h gall 
  
   An 23 Meurzh 1793 ː taget eo gwetur-lizhiri Paris gant Boishardy hag e chouanted war ur bont etre Koedmaeg ha Peuñvrid. Kaset e oa war-dreñv ar Republikaned deut evit adkemer ar wetur. Krogad kentañ ar Chouanted e oa.
  
  
  
  Brezel-bed kentañ  
   18 gwaz a gollas o buhez abalamour d'ar brezel hervez monumant ar re varv, d.le. 2,83 % ag ar boblañs hervez an niveradeg bet graet e 1911.
  
  Eil Brezel-bed 
   Mervel a reas daou zen eus ar gumun abalamour d'ar brezel.
  
  Trevadennoù 
   Brezel Aljeria: ur soudard a varvas e 1960.
  
  Monumantoù ha traoù heverk 
  
   Iliz katolik Sant Yann-Vadezour giz Breizh awenet gant ilizoù Penn-ar-Bed.
   Monumant ar re varv.
   Stank Pontoù-Nevez gant e stankell.
  
  Emdroadur ar boblañs abaoe 1962
  
  Melestradurezh
  
  Tud
  
  Ardamezeg ar familhoù
  
  Liammoù diavaez
  
  Lervlennadur 
   Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
   Régis de Saint-Jouan : Dictionnaire des communes. Département des Côtes-d'Armor. Eléments d'histoire et d'archéologie. Conseil Général des Côtes d'Armor. Saint-Brieuc. 1990
   Bernard Tanguy : Dictionnaire des noms de communes, trèves et paroisses des Côtes d'Armor. Chasse-Marée . ArMen. 1992
   Erwan Vallerie : Diazezoù studi istorel an anvioù-parrez. Corpus. An Here. 1995
  
  Notennoù ha daveoù 
  
  Kumunioù Aodoù-an-Arvor